Source: http://projektjeink.birosag.hu/sites/default/files/allomanyok/e-learning/btk/buntetojog1.1/lecke4_lap1.html
Timestamp: 2019-09-18 16:00:26+00:00

Document:
﻿ Büntető anyagi jog általános rész / Az új Btk. szankciórendszere. Büntetések. Intézkedések (4. lecke)
Büntető anyagi jog általános rész / Az új Btk. szankciórendszere. Büntetések. Intézkedések
Az új Btk. szankciórendszerének általános jellemzői
A határozott ideig tartó szabadságvesztés
A foglalkozástól eltiltás
Mellékbüntetés: a közügyektől eltiltás
A megrovás
A vagyonelkobzás
A jogi személyekkel szemben alkalmazható intézkedések
Az új Btk. szankciórendszere a korábbihoz képest kibővült és átalakult. Az új törvény beiktatta az elzárást és a sportrendezvények látogatásától való eltiltást a büntetések közé, önállóan alkalmazhatóvá tette a kitiltást, valamint bekerült a jóvátételi munka és az elektronikus adat végleges hozzáférhetetlenné tétele az intézkedések közé.
A szankciórendszert továbbra is hármas felosztás jellemzi, büntetésekből, egyetlen mellékbüntetésből, valamint intézkedésekből áll. Dualista rendszer, azaz lehetővé teszi büntetések és intézkedések együtt alkalmazását.
(3) A büntetések - az (5) és (6) bekezdésben foglalt kivételekkel - egymás mellett is kiszabhatóak.
Az egyes büntetések általában egymás mellett is alkalmazhatók, de a törvény tiltja a szabadságvesztés mellett elzárás vagy közérdekű munka kiszabását, ugyanígy a kiutasítás mellett közérdekű munka vagy pénzbüntetés kiszabását is.
Abban az esetben, ha elzárás szabható ki, lehetőség nyílik büntetés helyett vagy mellett közérdekű munka, pénzbüntetés, foglalkozástól eltiltás, járművezetéstől eltiltás, kitiltás, sportrendezvények látogatásától való eltiltás vagy kiutasítás alkalmazására is.
A legfeljebb háromévi szabadságvesztéssel fenyegetett bűncselekményeknél lehetőség van alternatív szankció, azaz a szabadságvesztésnél enyhébb büntetési nem alkalmazására.
A szabadságvesztés a legáltalánosabb büntetési nem, itt érvényesül legjobban a visszatartó hatás.
A törvény a szabadságvesztés két formáját szabályozza, határozott tartamú vagy életfogytig tart. A végrehajtás három, különböző súlyú fokozatban – fegyház, börtön vagy fogház - rendelhető el, a bűncselekmény súlyától függően. Az egyes fokozatokra vonatkozó szabályokat a Büntetések és intézkedések végrehajtásáról szóló 1979. évi 11.tvr. (Bvtr.) határozza meg. A büntetés végrehajtási fokozatot a bíróság ítéletében határozza meg. A törvény lehetővé teszi, hogy a bíróság indokolt esetben egy fokozattal enyhébb vagy egy fokozattal szigorúbb végrehajtási fokozatot határozzon meg.
A törvény rögzíti a szabadságvesztés büntetés generális minimumát, amely 3 hónap, valamint a generális maximumát, amely pedig 20 év, bűnszervezetben, különös vagy többszörös visszaesőként történő elkövetés, illetve halmazati vagy összbüntetés esetén 25 év. Az új Btk. megemelte a generális minimumot 2 hónapról 3 hónapra, a generális maximumot pedig 15 évről 20 évre.
ac) terrorcselekmény [314. § (1)-(2) bekezdés, 315-316. §], terrorizmus finanszírozása [318. § (1)-(2) bekezdés], jármű hatalomba kerítése [320. § (1)-(3) bekezdés], bűnszervezetben részvétel [321. § (1) bekezdés], robbanóanyaggal vagy robbantószerrel visszaélés (324. §), lőfegyverrel vagy lőszerrel visszaélés [325. § (1)-(3) bekezdés], nemzetközi szerződés által tiltott fegyverrel visszaélés [326. § (1)-(6) bekezdés], haditechnikai termékkel vagy szolgáltatással visszaélés [329. § (1)-(4) bekezdés], kettős felhasználású termékkel visszaélés [330. § (1)-(3) bekezdés],
ad) emberölés, kábítószer-kereskedelem, kábítószer birtoklása, emberrablás, emberkereskedelem, szexuális erőszak, közveszély okozása, nemzetközi gazdasági tilalom megszegése vagy rablás súlyosabban minősülő esetei [160. § (2) bekezdés, 176. § (2)-(3) bekezdés, 177. § (1)-(2) bekezdés, 178. § (2) bekezdés, 179. § (2) bekezdés, 190. § (2)-(4) bekezdés, 192. § (2)-(6) bekezdés, 197. § (2)-(4) bekezdés, 322. § (2)-(3) bekezdés, 327. § (3) bekezdés, 365. § (3)-(4) bekezdés]
miatt szabták ki, vagy
b) a kétévi vagy ennél hosszabb tartamú, és
A szabadságvesztést a bűncselekmény súlyától függően különböző végrehajtási fokozatban kell végrehajtani. A törvény főként aszerint különböztet, hogy a szabadságvesztést vétség vagy bűntett miatt szabták ki, valamint figyelembe veszi a bűncselekmény súlyát és az elkövető előéletét is.
A legenyhébb végrehajtási fokozat a fogház, ami a vétség miatt kiszabott szabadságvesztés általános végrehajtási fokozata. Ennél eggyel szigorúbb a börtön, ahol a bűntett miatt, valamint a visszaesőkkel szemben vétség miatt kiszabott szabadságvesztések kerülnek kiszabásra.
A legszigorúbb végrehajtási fokozat a fegyház, ahol a törvényben felsorolt jelentős tárgyi súlyú bűncselekmények miatt háromévi vagy ennél hosszabb tartamú szabadságvesztéseket; a többszörös visszaesőkkel szemben kétévi vagy azt meghaladó tartamú szabadságvesztéseket hajtják végre.
38. § (1) Határozott ideig tartó szabadságvesztés kiszabása esetén a bíróság az ítéletében megállapítja a feltételes szabadságra bocsátás legkorábbi időpontját, vagy - a (4) bekezdésben meghatározott esetekben - azt, hogy a feltételes szabadságra bocsátás lehetősége kizárt.
A feltételes szabadságra bocsátás egy olyan kedvezmény az elítélt számára, amellyel a szabadságvesztés büntetés végrehajtandó része csökken. Objektív feltétele a szabadságveszés büntetés meghatározott tartamú részének kitöltése. Az új Btk. a korábbihoz képest teljesen eltérően már nem a végrehajtási fokozathoz, hanem az elkövető előéletéhez igazítja a feltételes szabadságra bocsátás időpontját. Új rendelkezés került bevezetésre, amely kimondja, hogy az öt évet meg nem haladó szabadságvesztés kiszabása esetén - különös méltánylást érdemlő esetben - a bíróság ítéletében akként rendelkezhet, hogy az elítélt a büntetés fele részének letöltése után feltételes szabadságra bocsátható. Ez a rendelkezés nem alkalmazható, ha az elítélt többszörös visszaeső. A törvény három hónapban állapítja meg azt az időpontot, amely letelte előtt egyáltalán nem bocsátható feltételes szabadságra az elítélt. A (4) bekezdés tartalmazza a kizáró okokat, amelyekben változás nem történt.
b) - ha az utóbb kiszabott szabadságvesztés esetén a feltételes szabadságra bocsátás lehetősége kizárt - a szabadságvesztés végrehajtásának időtartamáig
A törvény meghatározza a feltételes szabadság tartamát, amely azonos a büntetés még hátralévő részével, de legalább egy év. Ebben változás nem történt.
Az új Btk. új rendelkezésként vezeti be azt, hogy a bíróság ítéletében rendelkezhet úgy, hogy a feltételes szabadság tartamát legalább egy, legfeljebb három évvel meghosszabbíthatja. A 40. § (1) bekezdése rendelkezik a feltételes szabadság megszüntetésének kötelező, a (2) bekezdés pedig a fakultatív eseteiről.
41. § (1) Életfogytig tartó szabadságvesztés azzal szemben szabható ki, aki a bűncselekmény elkövetésekor a huszadik életévét betöltötte. E rendelkezés a 81. § (4) bekezdése és a 90. § (2) bekezdése alapján kiszabható életfogytig tartó szabadságvesztésre is vonatkozik.
Az életfogytig tartó szabadságvesztés vagylagos büntetési nem, az öt, illetve tíz évtől húsz évig terjedő szabadságvesztés büntetés mellett. Az új Btk. nem változtat azon, hogy életfogytig tartó szabadságvesztés csak 20. életévét betöltött személlyel szemben szabható ki.
Az új Btk. a korábbitól eltérően a feltételes szabadságra bocsátás legkorábbi időpontját huszonöt évben határozza meg, legkésőbbi időpontját pedig negyven évben. Viszont a korábbi törvénnyel egyezően legalább tizenöt évben állapítja meg az életfogytig tartó szabadságvesztés esetén a feltételes szabadság tartamát.
Az új Btk. e szakaszban rendelkezik a tényleges életfogytig tartó szabadságvesztésről. Meghatározza azokat a bűncselekményeket, amelyek esetén kizárt a feltételes szabadságra bocsátás.
(7) A bíróság az életfogytig tartó szabadságvesztésre ítéltet akkor bocsáthatja feltételes szabadságra, ha a szabadságvesztésből az elítélt letöltötte a bíróság által meghatározott időtartamot, és alaposan feltehető, hogy a büntetés célja további szabadságelvonás nélkül is elérhető.
(8) Nem bocsátható feltételes szabadságra az elítélt, ha ismételten életfogytig tartó szabadságvesztésre ítélik. Ha a korábbi életfogytig tartó szabadságvesztést még nem hajtották végre, az ismételten kiszabott életfogytig tartó szabadságvesztés nem hajtható végre.
Az új Btk. szabályai megegyeznek a korábbiakkal arra vonatkozóan, amikor az életfogytig tartó szabadságvesztés egy újabb végrehajtandó szabadságvesztéssel találkozik.
Ha az újabb bűncselekmény elkövetése az életfogytig tartó szabadságvesztésre ítélése előtt történik, az elbírálására az életfogytig tartó szabadságvesztés végrehajtása alatt kerül sor, akkor a feltételes szabadság legkorábbi időpontját a határozott ideig tartó szabadságvesztés tartamáig elhalasztják.
Ha az újabb bűncselekmény elkövetése az életfogytig tartó szabadságvesztésre ítélése előtt történik, az elbírálására az életfogytig tartó szabadságvesztés feltételes szabadságra bocsátása alatt kerül sor, akkor a feltételes szabadságot megszüntetik , és a legkorábbi időpontját a határozott ideig tartó szabadságvesztés tartamáig elhalasztják.
Ha az újabb bűncselekmény elkövetése az életfogytig tartó szabadságvesztés végrehajtása alatt történik, elbírálására az életfogytig tartó szabadságvesztés végrehajtása alatt kerül sor, akkor a feltételes szabadság legkorábbi időpontját a határozott ideig tartó szabadságvesztés tartamáig, de legalább 5, legfeljebb 20 évig elhalasztják.
Ha az újabb bűncselekmény elkövetése az életfogytig tartó szabadságvesztés végrehajtása alatt történik, az elbírálására az életfogytig tartó szabadságvesztés feltételes szabadságra bocsátása alatt kerül sor, akkor a feltételes szabadság legkorábbi időpontját a határozott ideig tartó szabadságvesztés tartamáig, de legalább 5, legfeljebb 20 évig elhalasztják.
Ha az újabb bűncselekmény elkövetése az életfogytig tartó szabadságvesztésből történő feltételes szabadságra bocsátás alatt történik, az elbírálására az életfogytig tartó szabadságvesztésből történő feltételes szabadságra bocsátás alatt kerül sor, akkor a feltételes szabadság legkorábbi időpontját a határozott ideig tartó szabadságvesztés tartamáig, de legalább 5, legfeljebb 20 évig elhalasztják.
Ha az elítéltet ismételten életfogytig tartó szabadságvesztésre ítélik, akkor a bíróság a feltételes szabadságra bocsátás lehetőségét kizárja.
Az új Btk. új büntetési nemként vezeti be az elzárás jogintézményét. Az elzárás szabadságvesztéssel járó büntetés, azokban az esetekben célszerű alkalmazása, amikor rövid tartamú szabadságelvonással is elérhető a büntetés célja. Főként azokkal szemben alkalmazható, akikkel szemben személyi körülményeikre, vagyoni viszonyaikra tekintettel más büntetés kiszabása célszerűtlen.
A törvény a következő bűncselekmények esetében teszi lehetővé elzárás alkalmazását: méreggel visszaélés, magántitok megsértése, levéltitok megsértése, minősített adattal való visszaélés legenyhébb alakzata, a hatóság félrevezetésének privilegizált alakzata, a járványügyi szabályszegés, készpénz-helyettesítő fizetési eszközzel visszaélés priv. alakzata, a kötelességszegés szolgálatban gondatlan alakzata, parancs iránti engedetlenség. Azonban ezen esetekben az elzárás helyett vagy mellett más büntetés is kiszabható, tehát lehetőség van közérdekű munka, pénzbüntetés, foglalkozástól eltiltás, járművezetéstől eltiltás, kitiltás, rendezvények látogatásától való eltiltás vagy kiutasítás alkalmazására is.
Az új Btk. a korábbival szinte teljesen egyezően szabályozza a közérdekű munkát. Az új törvény szigorít a korábbi szabályozáson, a közérdekű munka legkisebb mértékét negyvennyolc, legnagyobb mértéket háromszáztizenkettő órában határozza meg. A közérdekű munkát az elítélt díjazás nélkül végzi a közösség javára, nem feltétele a kiszabásának az elkövető hozzájárulása. A közérdekű munka jellegéről, természetéről a bíróság ítéletben rendelkezik, a konkrét munkahelyet pedig a büntetés-végrehajtási bíró jelöli ki.
A napi munkaidő legalább négy óra, legfeljebb nyolc óra.
(2) A közérdekű munkát az elítélt, ha törvény eltérően nem rendelkezik, hetente egy napon - a heti pihenőnapon vagy a szabadidejében -, díjazás nélkül végzi.
(4) A közérdekű munkára ítélt köteles a számára meghatározott munkát elvégezni. Az elkövető olyan munka végzésére kötelezhető, amelyet - figyelemmel egészségi állapotára és képzettségére - előreláthatóan képes elvégezni.
A közérdekű munka átváltoztatásáról is rendelkezik a törvény, ennek arányát és a töredéknapok kiszámítását a Bv. tvr. határozza meg, négy óra közérdekű munka egynapi fogházbüntetésnek felel meg. A törvény rendelkezik arról az esetről is, ha az elkövetővel szemen utóbb végrehajtandó szabadságvesztést szabnak ki.
A pénzbüntetés Magyarországon a leggyakrabban alkalmazott büntetés. Kettős előnye van, egyrészt az elkövető nem esik ki a munkából, nem lesz kiragadva családi környezetéből, másrészt az állam számára is bevételi forrást jelent. Az új Btk. szinte semmit sem változtat a korábbi szabályozáshoz képest. Egyetlen változás, hogy az új törvény csökkenti a napi tétel összegének alsó határát, míg a felső határát megemeli.
A pénzbüntetés összege szorzás eredménye: a napi tételek száma, azaz a szorzó a bűncselekmény súlyához, társadalomra veszélyességéhez, a bűnösség fokához igazodik, a napi tétel összege, azaz a szorzandó pedig az elkövető személyi, vagyoni, jövedelmi viszonyaihoz. A pénzbüntetés legkisebb mértéke 30, legnagyobb mértéke 540 napi tétel. Az egynapi tétel összegét legalább 1000, legfeljebb 500.000 forintban kell meghatározni.
Így könnyen kiszámítható, hogy a bíróság minimum 30.000, maximum 270 millió forint pénzbüntetést szabhat ki. A (2) bekezdés a pénzbüntetés kötelező esetét szabályozza, a haszonszerzés végett elkövetett bűncselekmények vonatkozásában.
50. § (1) A pénzbüntetést úgy kell kiszabni, hogy - figyelemmel a bűncselekmény tárgyi súlyára - meg kell állapítani a pénzbüntetés napi tételeinek számát, és - az elkövető vagyoni, jövedelmi, személyi viszonyaihoz és életviteléhez mérten - az egynapi tételnek megfelelő összeget.
(4) A bíróság ítéletében - az elkövető vagyoni, jövedelmi viszonyaira tekintettel - rendelkezhet úgy, hogy az elkövető a pénzbüntetést legfeljebb két éven belül havi részletekben fizetheti meg.
A törvény kérelemre és hivatalból egyaránt lehetővé teszi a részletfizetés engedélyezését. A pénzbüntetést nemcsak az elítélt, hanem bárki megfizetheti. Fontos kiemelni, hogy a büntetés állami kényszerrel nem hajtható be, végrehajtására nem kerülhet sor, csakis átváltoztatására. A pénzbüntetés helyébe lépő szabadságvesztést fogház fokozatban kell végrehajtani, kivéve, ha a pénzbüntetést végrehajtandó szabadságvesztés büntetés mellett szabták ki. Fiatalkorúak esetében az átváltoztatásnak csak az eredménytelen behajtás esetén lehet helye.
A foglalkozástól eltiltás olyan büntetés, amely önállóan és más büntetés mellett is kiszabható.
Az új Btk. kiemelte a rendelkezések közül a foglalkozástól eltiltás kötelező esetét, így az minden esetben bírói mérlegeléstől függ. Ez a büntetés a társadalom védelmét szolgálja, valamint megakadályozza az elkövetőt abban, hogy foglalkozásával összefüggésben újabb bűncselekményt kövessen el. Foglalkozásnak tekintendő minden olyan tevékenység, amelyet valaki élethivatásszerűen, megélhetésének biztosítása végett, kereseti céllal folytat, továbbá amelyet a törvény foglalkozásként szabályoz.
Az (1) bekezdés tekintetében nem történt változás, a korábbi törvénnyel egyezően határozza meg a foglalkozástól eltiltás két esetét. Az új Btk. új rendelkezést vezet be a (3) bekezdésben, lehetővé teszi a nemi szabadság elleni bűncselekmény elkövetőjének eltiltását olyan foglalkozás gyakorlásától vagy egyéb tevékenységtől, amelynek keretében tizennyolcadik életévét be nem töltött személy nevelését, felügyeletét, gondozását, gyógykezelését végzi, illetve ilyen személlyel egyéb hatalmi vagy befolyási viszonyban áll.
(3) A nemi élet szabadsága és a nemi erkölcs elleni bűncselekmény elkövetője, ha a bűncselekményt tizennyolcadik életévét be nem töltött személy sérelmére követte el, eltiltható bármely olyan foglalkozás gyakorlásától vagy egyéb tevékenységtől, amelynek keretében tizennyolcadik életévét be nem töltött személy nevelését, felügyeletét, gondozását, gyógykezelését végzi, illetve ilyen személlyel egyéb hatalmi vagy befolyási viszonyban áll.
Az új törvény nem változtat a foglalkozástól eltiltás tartamán. Határozott ideig tart vagy végleges hatályú. Végleges hatállyal történő eltiltásra akkor kerülhet sor, ha az elkövető a foglalkozás gyakorlására alkalmatlan vagy arra méltatlan.
(4) A végleges hatályú eltiltás alól a bíróság az eltiltottat kérelemre mentesítheti, ha az eltiltás óta tíz év eltelt, és az eltiltott a foglalkozás gyakorlására alkalmassá, vagy - ha az eltiltást méltatlanság miatt alkalmazták - érdemessé vált. Ez utóbbi esetben sem mentesíthető az, aki a bűncselekményt bűnszervezetben követte el.
A járművezetéstől eltiltás egy olyan büntetés, amely egyszerre szolgálja a társadalom védelmét és az újabb közlekedési bűncselekmény megelőzését. A büntetés alkalmazása nem kötelező, hanem a bíróság mérlegelésétől függ.
Az új Btk. beiktatta a rendelkezések közé a járművezetéstől eltiltás kötelező esetét, mely szerint a járművezetéstől el kell tiltani azt, aki járművezetés ittas állapotban vagy járművezetés bódult állapotban bűncselekményt követ el. Így az új Btk. szigorította a büntetés szabályait, és csak különös méltánylást érdemlő esetben enged kivételt. A járművezetéstől eltiltás speciális büntetés a foglalkozástól eltiltáshoz képest.
Az új Btk. a korábbival egyezően az eltiltás két esetét szabályozza. Az első esetben az elkövető az engedélyhez kötött járművezetés szabályainak megszegésével követi el a bűncselekményt, a másik esetben pedig a bűncselekmények elkövetéséhez járművet használ, ez utóbbi fordulat legalább két bűncselekmény megállapítását feltételezi, az eltiltás oka, hogy a jármű e bűncselekmények elkövetését, az elkövető menekülését stb. segíti. A (3) bekezdés kimondja, hogy a járművezetéstől eltiltás meghatározott fajtájú és kategóriájú járműre is vonatkozhat. Az új Btk. már nem csak a járműkategóriákra, hanem a járműfajtákra vonatkozó utalást is tartalmaz.
(2) A járművezetéstől eltiltás tartamába be kell számítani azt az időt, amelynek tartama az elkövető vezetői engedélyét - a járművezetéstől eltiltásra ítélését megelőzően - a bűncselekménnyel összefüggésben a helyszínen elvették, vagy azt a hatóságnál leadta.
Az új Btk. a járművezetéstől eltiltás tartamára vonatkozó rendelkezéseken nem változtatott, végleges hatályú vagy határozott időre szól. Viszont az új Btk. megváltoztatta az eltiltás legrövidebb időtartamát, egy évről egy hónapra. Végleges hatállyal az tiltható el, aki a járművezetésre személyi adottságai miatt (pl. életkora, betegsége) alkalmatlan.
A korábbi szabályozással ellentétben már nemcsak szabadságvesztés mellett, hanem önállóan, illetve más büntetések mellett is kiszabható. A kitiltás a bűncselekményhez kötődő joghátrány. A tartózkodási hely megválasztásának jogát korlátozza, a kitiltott személy nem tartózkodhat a bíróság által meghatározott településen, településrészen vagy az ország meghatározott részén. Ezáltal védelmi funkciót tölt be, az újabb bűncselekmény elkövetésének megelőzését szolgálja, az adott terület kriminogén jellegét próbálja megszűntetni.
A Btk. Általános Részében is megtaláljuk a kitiltás jogintézményét, ha az elkövető a bűncselekményt bűnszervezetben követte el, helye van kitiltásnak. A Btk. Különös Része az alábbi bűncselekmények esetén teszi lehetővé kitiltás kiszabását:
gyermekprostitúció kihasználása, prostitúció elősegítése, kitartottság és szeméremsértés
környezetkárosítás, a természetkárosítás, orvvadászat, orvhalászat, hulladékgazdálkodás rendjének megsértése, tiltott állatviadal szervezése
valamennyi állam elleni bűncselekmények
garázdaság, rendbontás
embercsempészés, tiltott szerencsejáték szervezése
Az új Btk. beiktatta a büntetések közé a sportrendezvények látogatásától való eltiltást, amely önállóan és más büntetés mellett is kiszabható. A büntetés az elszaporodott sporthuliganizmus jelenségének visszaszorítására szolgál. Ha az elkövető a bűncselekményt a sportrendezvényen, az odamenetel, vagy onnan történő távozás során, a sportrendezvénnyel összefüggésben követi el, alkalmazható válik a büntetés. Vonatkozhat egy vagy akár valamennyi sportág rendezvényeire is. Az elkövető bármely sportszövetség által, bármely sportág keretében, bármely sportlétesítményben rendezett sportesemény látogatásától eltiltható. A bíróság ítéletben határozza meg. Az eltiltás legrövidebb tartama egy év, leghosszabb tartama öt év. A (3) bekezdés rendelkezik arról az esetről, ha az eltiltást végrehajtandó szabadságvesztés mellett szabják ki.
Az új Btk. az intézkedés tartalmát nem változtatja meg, szerkezeti átalakításon esik át, amely könnyebben átláthatóvá teszi. A kiutasítás olyan büntetés, amely kiszabható önállóan, illetőleg más büntetés mellett is. Ez a büntetés csak nem magyar állampolgár elkövetővel szemben alkalmazható, azaz csak külföldi állampolgárokkal vagy hontalanokkal szemben.
Aki menedékjogot élvez, nem utasítható ki. A 2007. évi LXXX. törvény rendelkezik a menekültként elismerés feltételeiről, menekült jogállásáról. Mivel Magyarország az Európai Unió tagja, a jogszabály figyelembe veszi a szabad mozgás és tartózkodás jogára vonatkozó uniós rendelkezéseket, valamint az uniós állampolgárokra és az unión kívüli országok állampolgáraira vonatkozó jogszabályokat.
b) akinek a családi élet tiszteletben tartásához való joga sérülne,
A törvény aszerint különböztet a külföldi állampolgárok között, hogy milyen a Magyarországhoz való kötődésük, milyen tartózkodási jogokkal rendelkeznek, és eszerint teszi lehetővé ötévi vagy azt meghaladó, illetőleg tízévi vagy azt meghaladó szabadságvesztéssel büntetendő bűncselekmény esetén a kiutasítást.
(3) Végleges hatállyal az utasítható ki, akit tízévi vagy azt meghaladó tartamú szabadságvesztésre ítélnek, és - figyelemmel a bűncselekmény kiemelkedő súlyára, az elkövetés jellegére, és az elkövető kapcsolataira - az országban tartózkodása a közbiztonságot jelentősen veszélyeztetné. A szabad mozgás és tartózkodás jogával rendelkező személy végleges hatállyal nem utasítható ki.
Az új Btk. nem változtat a kiutasítás tartamán, határozott ideig tart, - melynek legrövidebb tartama egy év, leghosszabb tartama tíz év - vagy végleges hatályú. Változás a korábbi törvényhez képest, hogy az új törvény a végleges hatállyal történő kiutasítás szabályaiból kiemelte a tételesen felsorolt, kiemelten súlyos bűncselekményeket, leegyszerűsítve a szabályozást, és csak utalást találunk rá. („figyelemmel a bűncselekmény kiemelkedő súlyára” )
Az új Btk. egyetlen mellékbüntetést szabályoz, a közügyektől eltiltást, amely csak szándékos bűncselekmény miatt végrehajtható szabadságvesztéssel büntetett személlyel szemben alkalmazható.
A közügyektől eltiltás alkalmazásához három feltétel együttes megléte szükséges.
szándékos bűncselekmény elkövetése
emiatt végrehajtható szabadságvesztés kiszabása
közügyek gyakorlására való méltatlanság
A méltatlanság általában megállapítást nyer, a személy elleni, erőszakos bűncselekményeknél, közélet tisztasága elleni, súlyosabb vagyon elleni bűncselekmények esetében.
(3) A közügyektől eltiltott az ítélet jogerőre emelkedésével elveszti mindazon tagságát, állását, tisztségét, katonai rendfokozatát, megbízatását és kitüntetését, amelynek elnyerését a (2) bekezdés kizárja.
A közügyektől eltiltás kétféle joghátrányt foglal magában, egyrészt a közügyektől eltiltottat megfosztja egyes jogosítványaitól, másrészt a tartama alatt eltiltja bizonyos jogok megszerzésétől.
A közügyektől eltiltás tartama az ítélet jogerőre emelkedésével kezdődik, de nem számít bele a szabadságvesztés letöltésének ideje, valamint az az idő, amely alatt az elítélt szökésben volt.
Az intézkedések közös jellemzője, hogy alkalmazásukhoz elegendő a jogellenes magatartás megállapíthatósága, így akár olyan személlyel szemben is kerülhetnek alkalmazásra, aki nem büntethető.
Lényeges vonása az intézkedéseknek, hogy alkalmazásuk soha nem eredményez büntetett előéletet, ellentétben a büntetésekkel. Az új Btk. bővítette az intézkedések sorát, beiktatta a jóvátételi munkát, valamint az elektronikus adat végleges hozzáférhetetlenné tételét.
A (2) – (4) bekezdések szólnak arról, hogy mely intézkedések alkalmazhatók önállóan, büntetés kiszabása helyett, melyek azok, amelyek csak büntetés vagy intézkedés mellett, valamint melyek akár önállóan, akár más szankció mellett.
Az új Btk. továbbpontosította az eddigi gyűjtőfogalmat, a hatóság helyett a bíróság vagy az ügyészség kerültek megjelölésre, mint az intézkedést alkalmazható szervek. A megrovás általában a csekély tárgyi súlyú bűncselekmények kezelésére hivatott intézkedés, noha a bíróság mérlegelésétől függően elvileg bármilyen bűncselekmény elkövetése esetén alkalmazható.
Ez a jogintézmény kitűnően alkalmas a bíróságok tehermentesítésére, ugyanis megrovást az eljárás vádemelést megelőző szakaszában az ügyész is alkalmazhat. Ez az intézkedés tényleges joghátrányt nem jelent, az adott hatóság csupán rosszallását fejezi ki, és az elkövetőt jogkövető magatartásra hívja fel.
Megrovás alkalmazása ügyészi szakban a nyomozás megszüntetésével jár, bírósági szakban pedig a megrovást bűnösséget megállapító ítéletben mondják ki. Ugyanúgy, mint a többi intézkedés, a megrovás sem eredményez büntetett előéletet, viszont három évig nyilvántartják tényét.
A próbára bocsátás a feltételes elítélés egyik fajtája. Ebben az esetben a bizonyítási eljárás lefolytatásra kerül, megállapítják a vádlott büntetőjogi felelősségét, de a bíróság úgy dönt, hogy a büntetés kiszabását próbaidőre elhalasztja, ezáltal nem kerül sor közvetlen joghátrány alkalmazására, hanem annak csak kilátásba helyezésére.
A törvény rendelkezik a próbára bocsátást kizáró okokról, vagyis mikor nem alkalmazható ez a kedvezmény a vádlottal szemben.
Az új Btk. apróbb módosításokat iktat be, a többszörös visszaeső helyett visszaeső szerepel a kizáró okok felsorolásában. Visszaeső a szándékos bűncselekmény elkövetője, ha korábban szándékos bűncselekmény miatt végrehajtandó szabadságvesztésre ítélték, és a büntetés kitöltésétől vagy végrehajthatósága megszűnésétől az újabb bűncselekmény elkövetéséig három év még nem telt el.
A törvény meghatározza a próbaidő tartamát is, kisebb változás, hogy a tartamot években, vagy években és hónapokban kell meghatározni, tehát a bíróság már nem csak egy, kettő, és háromévi időtartamban határozhatja meg, hanem lehetőség van években és hónapokban történő megállapításra is. A próbára bocsátást megszüntetik, és a büntetés kiszabására kerül sor, a 66. §-ban meghatározott esetekben.
(3) Az elkövető - választása szerint - állami vagy önkormányzati fenntartású intézménynél, közhasznú jogállású civil szervezetnél, egyháznál vagy azok részére végezheti a jóvátételi munkát.
Az új Btk. beiktatta az intézkedések közé a jóvátételi munkát, amely egy olyan jogintézmény, amely nemcsak a közösség felé irányuló reparációt veszi irányba, hanem segít az elkövető életvitelének újraszervezésében. Konkrét munka, munkahely nem kerül kijelölésre, hanem az elkövető választhat meghatározott közintézmények között. Ezen intézkedés alkalmazásának feltétele megegyezik a próbára bocsátás alkalmazásának feltételével, vagyis csak vétség miatt, illetve olyan szándékos bűncselekmény miatt alkalmazható, amelynek büntetési tétele háromévi szabadságvesztésnél nem súlyosabb.
A jóvátételi munka alkalmazása esetén a bíróság a büntetés kiszabását 1 évre halasztja el. A jóvátételi munka elvégzése igazolásának határideje egy alkalommal legfeljebb egy évvel meghosszabbítható, ha az elkövető a jóvátételi munka elvégzését egészségügyi okból nem tudja igazolni. A jóvátételi munkát kizáró okok szintén teljes egészében megegyeznek a próbára bocsátást kizáró okokkal.
A pártfogó felügyelet több funkcióval rendelkező intézkedés. Egyrészt az elkövetők ellenőrzésére, felügyeletére hivatott jogintézmény, másrészt segíti a pártfogoltat a társadalomba való visszailleszkedésben és támogatást nyújt.
A pártfogó felügyelet az intézkedések azon csoportjába tartozik, amely csak büntetés vagy intézkedés mellett alkalmazható, azaz járulékosság jellemzi.
A törvény e szakaszban határozza meg a pártfogó felügyelet elrendelésének kötelező és mérlegeléstől függő eseteit. Az elrendelés fakultatív eseteinek köre, egyetlen esettel bővült, az új intézkedés, a jóvátételi munka alkalmazása mellett is elrendelhető a pártfogó felügyelet. A kötelező pártfogó felügyelet esetei is némiképp módosultak, az új törvény értelmében, el kell rendelni azzal szemben is, akit életfogytig tartó szabadságvesztésből feltételes szabadságra bocsátottak. A pártfogó felügyeletet az ügyben érdemben döntő bíróság, illetve a vádelhalasztásról határozó ügyész rendeli el.
Az új Btk. a korábbival egyezően állapítja meg a pártfogó felügyelet tartamát, annyival egészül ki, hogy az életfogytig tartó szabadságvesztésből engedélyezett feltételes szabadság esetén a pártfogó felügyelet tartama legfeljebb 15 év.
Új rendelkezésként jelenik, hogy a jóvátételi munka mellett elrendelt pártfogó felügyelet addig tart, amíg az elkövető a jóvátételi munka végzésének teljesítését nem igazolja.
A pártfogolt az intézkedés tartama alatt köteles bizonyos általános és különös magatartási szabályokat betartani. Vannak olyan szabályok, amelyek minden pártfogoltra kötelezőek, ezeken kívül vannak azok a szabályok, amelyeket a bíróság illetve az ügyészség írhat elő.
A magatartási szabályok megtartását a pártfogó felügyelő ellenőrzi.
h) - beleegyezése esetén - meghatározott gyógykezelésnek vagy gyógyító eljárásnak vesse alá magát,
A pártfogó felügyelet tartalmára vonatkozó részletes szabályokat a büntetések és az intézkedések végrehajtásáról szóló 1979.évi 11. törvényerejű rendelet (Bv. tvr.) határozza meg. Ilyen szabályok például a következők:
A pártfogolt köteles a pártfogó felügyeletet elrendelő határozat jogerőre emelkedése, illetve a szabadságvesztésből szabadulása után a jogszabályban meghatározott időben az állandó lakóhelye szerint illetékes rendőrkapitányságon és a pártfogó felügyelőnél jelentkezni.
Ha munkaképes, a pártfogolt köteles – a jogszabályban meghatározott kivétellel, a lehetőségekhez képest – munkaviszonyba állni, vagy egyéb kereső foglalkozást folytatni.
A (2) bekezdésben található magatartási szabályok felsorolása nem taxatív, csupán a leggyakrabban alkalmazott, legjellemzőbb szabályok.
Az elkobzás olyan intézkedés, amely önállóan vagy intézkedés mellett is alkalmazható. Az elkobzásnak előfeltétele egy bűncselekmény elkövetése, az intézkedés alá eső tárgyak jellemzően a bűncselekmény elkövetésével összefüggő, ahhoz szorosan kapcsolódó tárgyak, így különösen a bűncselekmény eszközei, tárgyai, produktumai.
Az elkobzást egyaránt lehet a büntetendő cselekmény és a bűncselekmény elkövetőjével szemben is alkalmazni, azaz az elkobzás alkalmazható nem büntethető elkövetővel szemben is, így gyermekkor, kóros elmeállapot vagy a törvényben meghatározott büntethetőséget megszüntető ok fennállása esetén is.
(3) Az (1) bekezdés a) és c) pontja esetében - feltéve, hogy a tulajdonos az elkövetésről előzetesen nem tudott - az elkobzást nem lehet elrendelni, ha a dolog nem az elkövető tulajdona, kivéve, ha az elkobzás mellőzését nemzetközi jogi kötelezettség kizárja.
(4) Az elkobzást akkor is el kell rendelni, ha az elkövető gyermekkor, kóros elmeállapot, vagy törvényben meghatározott büntethetőséget megszüntető ok miatt nem büntethető, illetve ha az elkövetőt megrovásban részesítették.
c) kábítószer-kereskedelem, kábítószer birtoklása, kábítószer készítésének elősegítése, kábítószer előállításához szükséges anyaggal visszaélés, új pszichoaktív anyaggal visszaélés, teljesítményfokozó szerrel visszaélés, gyógyszerhamisítás, méreggel visszaélés, ártalmas közfogyasztási cikkel visszaélés, természetkárosítás, állatkínzás, orvhalászat, orvvadászat, tiltott állatviadal szervezése, ózonréteget lebontó anyaggal visszaélés, radioaktív anyaggal visszaélés, nukleáris létesítmény üzemeltetésével visszaélés, robbanóanyaggal vagy robbantószerrel visszaélés, lőfegyverrel vagy lőszerrel visszaélés, nemzetközi szerződés által tiltott fegyverrel visszaélés, haditechnikai termékkel vagy szolgáltatással visszaélés, kettős felhasználású termékkel visszaélés vagy veszélyes eb tartásával kapcsolatos kötelezettség megszegése esetén.
Az (1) – (2) bekezdés felsorolja az elkobzás alá eső dolgokat, az új Btk. nem változtatott ezeken. Elkobzás tárgyai lehetnek a bűncselekmény megállapítására alkalmas tartalmat közlő sajtótermékek is. Az elkobzás részletszabályait tekintve szintén nem történt lényeges változás.
A törvény továbbra is rendelkezik arról, hogy bizonyos esetekben mellőzendő a dolog elkobzása. Az elkobzás mellőzése a bíróság mérlegelésétől függ. Az új Btk. a korábbihoz képest már három kivételt tartalmaz. Egyrészt kizárhatja a méltányosság gyakorlását nemzetközi jogi kötelezettség, valamint ha az elkövető a bűncselekményt bűnszervezetben követte el. Végül nem alkalmazható a méltányosságból történő mellőzés a c.) pontban meghatározott bűncselekmények esetén, ilyenek például a kábítószerrel kapcsolatos tényállások, gyógyszerhamisítás, természetkárosítás, robbanóanyaggal vagy robbantószerrel visszaélés stb.
A vagyonelkobzás olyan intézkedés, amely önállóan, és büntetés vagy intézkedés mellett is alkalmazható. Ez a jogintézmény a bűncselekmény révén, vagy annak kapcsán szerzett vagyonnövekedés elvonására szolgál, a megsértett helyzetet, - amelyet az elkövető a bűncselekmény elkövetésével okozott - próbálja helyreállítani.
Az új Btk. a vagyonelkobzás szabályait a korábbival szinte egyezően állapítja meg, azonban új rendelkezésként jelenik meg, hogy a kábítószer-kereskedelem bűncselekményének elkövetése ideje alatt szerzett vagyonra is el kell rendelni a vagyonelkobzást, valamint ez esetben is fordított a bizonyítási teher, amelyre utalást a (4) bekezdés b.) pontjában találunk. Tehát ebben az esetben sem lehet (ugyanúgy, mint a bűnszervezeti tagság alatt szerzett vagyon esetében ) a vagyonelkobzást elrendeli arra a vagyonra, amelynek törvényes eredete bizonyított, viszont a terheltnek kell bizonyítania a vagyon törvényes eredetét.
(3) Ha az elkövető vagy a (2) bekezdés szerint gazdagodott személy meghalt, vagy a gazdálkodó szervezet átalakult, a vagyonelkobzást a jogutóddal szemben kell elrendelni arra az (1) bekezdés szerinti vagyonra, amelyre a jogutódlás történt.
(4) Az ellenkező bizonyításáig vagyonelkobzás alá eső vagyonnak kell tekinteni
a) az (1) bekezdés b) pontja esetében a bűnszervezetben való részvétel,
b) az (1) bekezdés c) pontja esetében a kábítószer forgalomba hozatalának, illetve az azzal való kereskedés
ideje alatt szerzett valamennyi vagyont.
c) az (1) bekezdés b) és c) pontja esetében, ha a vagyon törvényes eredete bizonyított.
A vagyonelkobzás körébe tartozik minden olyan vagyontárgy (ingó és ingatlan egyaránt ), vagyoni érték, vagyoni jog, készpénz, amellyel az elkövető vagyona a bűncselekmény elkövetése folytán gyarapodott. A (2) bekezdés rendelkezik arról az esetről, amikor a vagyonelkobzás meghiúsítása céljából a bűnös vagyon átruházásra kerül, azzal az elkövetőhöz képest más természetes vagy akár jogi személy gazdagodott.
Az új Btk. a korábbival egyezően határozza meg azokat az eseteket, amikor vagyonelkobzás nem rendelhető el. A polgári jogi igény megelőzi a vagyonelkobzást. A szabályozás védi a jóhiszeműen, ellenérték fejében szerző harmadik személyt, ugyanis a vagyont nem lehet elvonni az ilyen személytől.
b) ha a 74. § (1) bekezdése alapján vagyonelkobzás alá eső vagyon az egyéb vagyontól nem különíthető el, vagy az elkülönítése aránytalan nehézséget okozna,
a) az elkövető gyermekkor, kóros elmeállapot, vagy törvényben meghatározott büntethetőséget megszüntető ok miatt nem büntethető,
Az új Btk. a korábbival egyezően állapítja meg azon eseteket, amikor a vagyonelkobzást pénzösszegben kifejezve kell elrendelni. A törvény kimondja, hogy a vagyonelkobzást akkor is el kell rendelni, ha az elkövető gyermekkor, kóros elmeállapot, vagy törvényben meghatározott büntethetőséget megszüntető ok miatt nem büntethető, valamint ha megrovásban részesítették, új szabályként jelenik meg, hogy az esetben is el kell rendelni, az a kölcsönzött kulturális javak különleges védelméről szóló törvényben meghatározott különleges védelem időtartama alatt nem hajtható végre. A vagyonelkobzás témakörében két jogegységi döntést is találunk.
A 2/2008. BJE számú jogegységi határozat szerint a zár alá vétel vagyonelkobzás érdekében elrendelhető ismeretlen vagy felelősségre nem vont személy vagyonára is. Az 1/2008. BJE számú jogegységi határozat szerint kábítószerrel visszaélés esetén a vagyonelkobzás nem korlátozható a forgalmazó nyereségére, hanem a teljes ráfordítást figyelembe kell venni.
Az új Btk. beiktatta az intézkedések közé az elektronikus hírközlő hálózaton közzétett adatoknak a végleges hozzáférhetetlenné tételét. Önállóan, és büntetés vagy intézkedés mellett is alkalmazható. Ez az intézkedés azt a célt szolgálja, hogy azon bűncselekmények jogellenes tartalmát, amelyek számítástechnikai hálózaton való közzététellel valósulnak meg, az eljáró hatóság adott esetben elérhetetlenné tegye. (pl. tiltott pornográf felvétellel visszaélés)
A kényszergyógykezelés olyan intézkedés, amelynek célja tág értelemben a társadalom védelme, szűkebb értelemben pedig a kóros elmeállapotú elkövetők gyógyítása, kezelése.
A kényszergyógykezelés elrendelésének különböző feltételei vannak, amelyeknek együttes fennállása szükséges:
a) személy elleni erőszakos vagy közveszélyt okozó büntetendő cselekmény elkövetése
b) az elkövető kóros elmeállapota miatt nem büntethető, azaz beszámítási képessége teljesen hiányzik
c) fennáll a hasonló cselekmények megismétlődésének veszélye
d) az elkövető büntethetősége esetén a bíróság egyévi szabadságvesztésnél súlyosabb büntetést szabna ki
Az intézkedés feltételeit nem változtatta meg az új Btk.
A személy elleni erőszakos bűncselekmények felsorolását a Btk. 459. § 26.pontja tartalmazza. Ilyenek például: az emberölés, emberrablás, emberkereskedelem, testi sértés, rablás, önbíráskodás stb.
A korábbihoz képest az új Btk.-ból kikerültek azon bekezdések, amelyek a kényszergyógykezelés határozott időtartamáról szóltak, így az új törvény értelmében a kényszergyógykezelés határozatlan tartamú intézkedés, akkor szűnik meg, ha bírói felülvizsgálat értelmében a szükségessége már nem áll fenn.
A jogi személyekkel szemben alkalmazható intézkedéseket a 2001. évi CIV. törvény szabályozza, amely egyaránt tartalmaz anyagi jogi és eljárásjogi rendelkezéseket.
A jogkövetkezmények a következők:
a) pénzbírság
b) tevékenység korlátozása
c) a jogi személy megszüntetése
A jogi személyek felelőssége származékos, általában csak egyéni felelősség megállapítása mellett kerül megállapításra.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 § 26